́косъ: ́гг҃лъ яви́лся єсѝ на землѝ, неизрече́нныхъ бжс̑твєнная тлѣ̂ннымъ возвѣща́я, и́бо безпло́тныхъ гласовѡ́мъ, человѣ́ческимъ же умо́мъ и тѣ́ломъ живы́й, удиви́лъ єсѝ и сотвори́лъ єсѝ зва́ти тѝ, бг҃оглаго́ливе, сія̂: ра́дуйся, єгѡ́же ра́ди свѣ́тъ проповѣ́дася: ра́дуйся, єгѡ́же ра́ди тма̀ ѿгна́ся: ра́дуйся, несозда́ннагѡ бжс̑тва̀ возвѣсти́телю: ра́дуйся, созда́ннагѡ єстества̀ и бу́ягѡ вои́стинну ѻбличи́телю: ра́дуйся, высото̀ невосхо́дная, бж҃іе єстество̀ ре́къ: ра́дуйся, глубино̀ неудо́бь зри́тельная, дѣ́йство ре́къ: ра́дуйся, я́кѡ сла́ву бж҃ію до́брѣ ре́клъ єсѝ: ра́дуйся,я́кѡ мудрова̂нія ѕло́бныхъ ѿре́къ: ра́дуйся, свѣти́ло, показа́вый сл҃нце: ра́дуйся, сосу́де, бжс̑твеннагѡ питія̀ прія́телище: ра́дуйся, и́мже и́стина сія́етъ: ра́дуйся, и́мже помрачи́ся лжа̀: ра́дуйся, проповѣ́дниче благода́ти